તેઓએ દક્ષિણ વિભાગાના ખાનદેશ, માલેગાંવ, જલગાંવ, ભૂસાવળ, બુરહાનપુર, સાવદા, દાહોદ તેમજ સોરાષ્ટ્ર, કાઠીયાવાડ, સોરઠ, ગોહિલવાડ વગેરે પ્રદેશોમાં પણ અનેકોનેક વખત પ્રવાસ કરેલ અને સત્સંગ જનજાગૃતિ અને ધર્મોપદેશને પ્રાધાન્ય આપી લાખો હરિભક્તોના હૃદયમાં અવિચળ સ્થાન મેળવ્યું છે. પ.પૂ.લાલજી મહારાજે શ્રીમદ ભાગવત, રામાયણ, ભગવદગીતા, મહાભારત, વેદ અને વચનામૃત તથા શ્રી સત્સંગિજીવન આદિક સંપ્રદાયના ધર્મશાસ્ત્રોનું ગહન-વાંચન-અધ્યયન-ચિંતન કરી, સંપ્રદાયમાં સાક્ષર ભાવિઆચાર્યના મોભાને વિસ્તાર્યા છે. તેમ કૃતજ્ઞતા પૂર્ણ બુદ્ધિથી લખવામાં કશું અજુગતું નથી.